फुंबिलियावनो सन्द्रलिकाया गावनि Car खौ बरननानै गेट मोखाङावनो दोम लाखिथ’बाय । आंलाय नुहुरनानै सान्दों बियो बहाबा बेरायगोन । नाथाय जेब्ला आं खथा नागारनानै गेटसिम सहैयो अब्ला बियो बुंदोंमोन आखाइनि बेगफोरखौ गारियाव थिखोदो गेदेर । स्तेशनसिम दोनहैनोखौ आफाया मैयानो थिनखादों आंखौ । हाबाब ! बिसोरदि बेसे अनो आंखौ । ना आंखौल’सो ? .. ना गुबुन खामानि मावग्राफोरखौबो ? … थाफैजेननायनिफ्रायनोबो आंखौ गुबुनफोरनिबादि खस्त’ खामानियावबो आखाइ होहोआखै । जाहोनाव आं नखरनिबादिसो मोन्दोंमोन बे दारिमिनखौ ।